text: Vejlensiske tandlæger lærte fanger at børste tænder
  18 februar 2013 kl. 14.18
  En tandlægeklinik i Vejle lukkede en uge for at personalet kunne rejse til Cambodia for at lave frivilligt arbejde i et fængsel.
  Tre tandlæger og fem klinikassistenter fra Vejle lukkede klinikken en uge og rejste til Cambodia.
  Her arbejdede de i et fængsel, hvor de hjalp 200 fanger.
  Mange af fangerne havde aldrig børstet tænder, så det skulle de lære. Fangerne blev også hjulpet af med smerter og blev instrueret i tandsundhed.
  Retssystemet i Cambodja er blandt verdens strengeste.
  Tandklinikken Vejle behandlede bl.a. en tidligere taxachauffør, som fik 12 års fængsel for at forulykke i sin bil, selvom der ingen personskade var.
  I fængslet så personalet fra klinikken også børnefamilier, da mange bliver udstødt fra lokalsamfundet, når de idømmes fængsel.
  